Gedig: VerliesArgieffoto (Foto: Gary Ross/Pixabay) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Verlies” deur Elmarie Krige Op ŉ wintersmaandag het die tyd gestruikel en ek was ineens winduit ŉ kilte het in my kom stol en rondom my was wit geraas my woorde wou nie reg inryg my hande het bly gryp-en-los na niks. In die agtertuin het jou hond sy kop laat sak en sag getjank.